7 STATOČNÝCH je CESTA

7 STATOČNÝCH je CESTA, (staršie názvy: CESTA Strana vlastencov a odborníkov, skratka CESTA; 7 STATOČNÝCH REGIONÁLNA STRANA SLOVENSKA, skratka 7 STATOČNÝCH), je slovenská mimoparlamentná zelená a decentralisticky orientovaná politická strana zaregistrovaná na Ministerstve vnútra SR 30. apríla 2013. Vo svojich politických cieľoch deklarujú predovšetkým snahu o decentralizáciu Slovenska.

Volebné výsledky

Voľby do samosprávnych krajov 2013 
Vo voľbách do orgánov samosprávnych krajov 2013 nominovala strana troch kandidátov za predsedu samosprávnych krajov. Predseda strany Vladimír Gürtler kandidoval v Košickom samosprávnom kraji, pričom získal 2 933 hlasov (2,93 %), čím sa umiestnil na 5. mieste z 10 kandidátov a do 2. kola volieb nepostúpil. Ľubomír Vasilišin kandidujúci za predsedu Prešovského kraja získal 2 748 hlasov (2,12 % – 8. miesto z 9) a Regan Belovič v Nitrianskom kraji 1 889 hlasov (1,87 % – 4. miesto z 7).

Voľby do orgánov samosprávy obcí 2014 
Strana 7 STATOČNÝCH plánuje postaviť kandidátov v komunálnych voľbách v novembri 2014.

Predsedovia strany 
 2013 - 2019: JUDr. Vladimír Gürtler. 2013 – podpredseda: Ing. Ľubomír Vasilišin
 2019 - súčasnosť: Ing. Stanislav Béreš

Referencie

Externé odkazy 
 Oficiálna stránka strany 7 STATOČNÝCH
 Záznam v registri strán Ministerstva vnútra SR

Politické strany na Slovensku – funkčné
Organizácie založené v 2013